Dia nisosa koa ry zafilahy mpitsoka sodina. Niova endrika kely izy ireo tamin’ ity indray mitoraka ity satro- bory manga, akanjo malala- bozona ary pataloa jaky; ireo no nentiny niseho vahoaka, hany ka nahasarika jerin- jazavavy ihany, na dia ilay monto maso, be molotra toy ny lovia manga ivoho aza. Norarafany ny imiangaly no manina ka nievingevina tao an- toerana ny zokiolona, fa nangarika kosa ny sidiny. Ovay vazahazaha hoy ny antsoantso nankarenin- tsofina. Ningain- dry zafilahy ny stepy matselatselaka. Nisodika i mose sauvage sy ny vadin’ ilay grika izy samy vazaha ihany no mifampitondra hoy ny mpijery vao fanombohana kosa tsinona, hoy ny hafa izy kosa ve hifampisakambina amin-dry zafindravony lava loha ataoko inty midera tena ho tia malagasy ingahy vazaha fitia an- tendro- molotra e! Tsy mihinana ny sakafo fihinantsika teratany akory io jereo ange i soangita , toa mamboa tena ery, sao raisim- bazaha. Iloka! Ihomehezako fa , raha ngita saro- bahana. I zanapatsa, zafikelin- draibondaro aza omaly nibitsibitsika tamiko hoe izay iray isika roa rahampitso manimanitra admisy nifarana tamin-damako mitalakotrokotroka ny dihin’i mose sauvage sy ny vadin’ ilay grika. Namelovelo indray ny feon-tsodina izay nitarika dihy tambabe. Niondrika teo anoloan’i zanapatsa rainivelo mpiadidy, mba hangataka azy handihy, nefa novaliany teny an’ avona hoe izaho mbola hiandry admisy ; i zafindravony koa aza mba namely ny hoe tsy hiainga raha tsy entin- dragova notantaraiko an’i mose sauvage teo amin’ny latabatra fialana hetaheta izany ka nihatokatoka ery izy no niteny malemilemy hoe ny politika mandaitra indrindra dia ny fihatsarambelatsihy nitsangana ity vazaha fetsilahy, dia indry nandray an’i zanapatsa izaho koa mba nibeda an’ i zafindravony. Horakoraka izao ny an’ny vahoaka. Hakevohana anie izany ny an’i patsa sy zafy mandainga ianareo fa hay tena tia antsika malagasy marina ireo vazahabe, hoy ny mpitsara ivelany. 20- sabotsy 30 janoary 1971, iv lah 4422 marina tokoa izany, hoy ireo mora sodoka. Tsy tia malagasy ve izy hiara-mifampihosona amintsika tambanivohitra mavomavo. Oviana nisy admisy nahavita toy izao. Ny an’ny sasany, mandray ny tananao maraotra aza tsy sahiny izao tsinjonareo izao no atao hoe politikan’ny fetsilahy, hoy kosa ny feo iray naningana tany ho any. Ohosorana ny varinesin’ny fihatsarambelatsihy daholo ny zavatra eto an tany, hany ka mila tsy ho hay intsony ny manavaka ny lalimanga sakaina ho tampary sy ny tantelikely vahinin- jaridaina. Niherika ny maro hijery izany mpiteny sahisahy izany ka tsy iza no tsikariny? I ndrembaliha mpanasazy ireo manam-bavony sivilize, mangovitra eo anoloan’ny ranololan -drazana. I ndrembaliha mpanosika ireo mpanao fanahim- biby any ivelan’ny faritra maha olombanona, i ndrembaliha mahantra sady mavomavo, nefa mahatsapa fa aleo olon’ afaka homam boangazo toy izay andevon’ olona homan-dibera. Niato kely indray ny mozika fa vita ny dihy. Anjaran’ny mpihira indray izao. Nitsangana ny tovolahy anakiroa ka nezahiny tamin’ny feo manga dia manga ny lakandrafitra very fivoy nipitsa ny vahoaka. Tsy nisy nahateny fa samy nampifantoka ny jeriny tamin’ iretsy mpikalo. Toa tazan’ ireo tia tanindrazana eo ambony lohan’ izy roalahy ny avelon’ andrianampoinimerina sy ilaidama, mitsodrano hoe mahaleova, mahalasana ry ilay tsorak’ olona tsy misotro voamanadino fa mitelina voamahatsiahy. Raha hira vahiny no manavia anareo, tsy maninona izany, satria mpindrana isika. Fa raha hira malagasy kosa no tsy hainareo, hitomanianay eo an- jorofirarazana ianareo, satria efa nandevim- belona ny mahamalagasy antsika naharitra elabe mihitsy ny tehaka mari- pankasitrahana, nony nifarana ny hiran’ izy roalahy niara niredona ny avereno ny vahoaka antsoantso saiky nampitriatra ny valin- drihina no nanako tao an- trano. Nampangina ny olona tamin’ny feo avo aho vao niverina indray ny fahanginana; henoy ! Hoy aho, nitrena. Tsara ny hiran’ izy roalahy, saingy tsy sahaza ny andro ankehitriny intsony. Efa vazaha ny tany ka avelao hiala sasatra ny hira gasigasy. Omeo hasina ny feo vazaha. 21- alatsinainy 01 febroary 1971, iv lah 4423 nihisitrisitra ny besinimaro, hany ka nasaiko nilaza ny heviny tamin’ny teny frantsay i mose sauvage, ary nadikako izany mba ho enti- mandresy lahatra ireo be kirina tsy misy kianina izany tsangan- kevitry mose rahaingo izany, hoy ny admisy ny firenena rehetra mikatsa pandrosoana, ka nahoana kosa ianareo malagasy no hifikitra amin’ izay navelan’ny razanareo. Ilaozy ny fahiny fa efa vazaha ny tany e! Sady nitarika ny tehaka aho no nanampy adirima antemako hoe na haingo , na ravaka , na bika ; na fomba fihetsika , na mozika